লালগোলায় থেকে উদ্ধার বিপুল পরিমান বোমা! চাঞ্চল্য এলাকায়

ওয়েব ডেস্ক : আসন্ন বিধানসভা নির্বাচনের আগে ফের মুর্শিদাবাদে (Murshidabad) বড়সড় বোমা উদ্ধারের ঘটনা ঘটল। রবিবার গোপন সূত্রে খবর পেয়ে লালগোলার (Lalgola) তিনটি পৃথক স্থান থেকে মোট ৫৬টি তাজা সকেট ও সুতলি বোমা (Bomb) উদ্ধার করল পুলিশ (Police)। একসঙ্গে এতগুলি বোমা উদ্ধারের ঘটনায় এলাকায় ব্যাপক আতঙ্ক ছড়িয়েছে।

পুলিশ সূত্রে জানা গিয়েছে, এদিন প্রথম অভিযান চালানো হয় মানিকচকের ছোট বটতলা এলাকায়। সেখানকার একটি জমি থেকে প্রথমে ২২টি সকেট বোমা (Bomb) উদ্ধার করা হয়। এরপর আব্দুস সাত্তার মেমোরিয়াল কলেজের পাশের একটি ফাঁকা মাঠ থেকে জার ভর্তি ২৮টি তাজা সকেট ও সুতলি বোমা উদ্ধার হয়।

আরও খবর : দিল্লি কাণ্ডে নদিয়ার যোগ, জেলেই বসেই ভারত বিরোধী কার্যকলাপ

তৃতীয়ত, নশিপুর শ্মশান ঘাটের পাশ থেকেও ৬টি সুতলি বোমা উদ্ধার করা হয়। বোমা (Bomb) উদ্ধারের পরই পুলিশ তিনটি জায়গাই ঘিরে ফেলে। তার পরেই বম্ব স্কোয়াডকে খবর দেওয়া হয়। আর এই ঘটনায় চাঞ্চল্য ছড়িয়েছে এলাকায়। কোথা থেকে এই বোমা গুলি এল? কারা নিয়ে এল? তা নিয়ে ইতিমধ্যে তদন্ত শুরু করেছে পুলিশ।

উল্লেখ্য, ‘বোমা মুক্ত মুর্শিদাবাদ’ গড়ার লক্ষ্যে জেলা পুলিশের তরফে সম্প্রতি একটি হেল্পলাইন নম্বর চালু করা হয়েছিল। সেই বিশেষ কর্মসূচির আওতায় এখনও পর্যন্ত জেলাজুড়ে ১৫০০-এর বেশি বোমা উদ্ধার করা হয়েছে বলে পুলিশ জানিয়েছে। রবিবারের এই উদ্ধারকার্য সেই অভিযানেরই অংশ। পুলিশ গোটা ঘটনার তদন্ত শুরু করেছে এবং কারা এই বোমা মজুত করেছিল, তা খতিয়ে দেখছে। প্রসঙ্গত , ২০২৬ সালে বাংলায় হতে চলেছে বিধানসভা নির্বাচন। তার আগে এত পরিমাণে বোমা উদ্ধারের ঘটনায় চাঞ্চল্য ছড়িয়েছে।

দেখুন অন্য খবর :

The post লালগোলায় থেকে উদ্ধার বিপুল পরিমান বোমা! চাঞ্চল্য এলাকায় first appeared on KolkataTV.

The post লালগোলায় থেকে উদ্ধার বিপুল পরিমান বোমা! চাঞ্চল্য এলাকায় appeared first on KolkataTV.